Broskyňa obyčajná

Broskyňa obyčajná (Prunus persica, syn. Persica vulgaris) je strom z čeľade ružovité (Rosaceae).

Taxonómia 
Väčšinou je zaradený ako druh z rodu slivka (Prunus), ale v niektorých systémoch tvorí samostatný rod broskyňa (Persica) s jediným druhom broskyňa obyčajná (Persica vulgaris).

Opis 
Opadavý menší strom s nízkou, široko rozloženou korunou, často dorastá len do veľkosti kra. Kôra je spočiatku hladká, neskôr rozpukaná na brázdy a trhliny. Listy sú kopijovité, dlhé 5-15 cm a iba 2-4 cm široké, na okraji mierne zúbkaté. Kvety sú usporiadané jednotlivo alebo vo dvojiciach. Kvetné lupienky sú biele, ružové alebo červenkasté, nepredĺžené. Kôstkovice sú husto zamatovo chlpaté, bledozelenej farby. Tento ker/strom pochádza pravdepodobne z Číny. Z jej plodov sa vyrába veľmi chutný druh pálenky.

Iné projekty

Externé odkazy 
 Biolib.cz
 Broskvoň obecná - Prunus persica/Persica vulgaris 

Ružovité
Ovocné stromy
Listnaté stromy
Medonosné rastliny
Kôstkovice